
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Acordului de Administraţie a Fondului Fiduciar dintre Guvernul României, Banca Internaţională pentru Reconstrucţie şi Dezvoltare şi Asociaţia Internaţională de Dezvoltare privind Fondul Fiduciar susţinut de mai mulţi finanţatori pentru sprijinirea Decadei de incluziune a romilor, semnat la Bucureşti la 17 noiembrie 2005, cu care comisia noastră a fost sesizată în fond cu adresa Biroului Permanent nr. PL.x. 127  din 6 martie 2006.
	PREŞEDINTE,

Mihai Nicolae Tănăsescu

RAPORT

asupra proiectului de Lege pentru ratificarea Acordului de Administrare a Fondului Fiduciar dintre Guvernul României, Banca Internaţională pentru Reconstrucţie şi Dezvoltare şi Asociaţia Internaţională de Dezvoltare privind Fondul Fiduciar susţinut de mai mulţi finanţatori pentru sprijinirea Decadei de incluziune a romilor, semnat la Bucureşti la 17 noiembrie 2005
Cu adresa nr. PL.x. 127 din 6 martie 2006, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Acordului de Administraţie a Fondului Fiduciar dintre Guvernul României, Banca Internaţională pentru Reconstrucţie şi Dezvoltare şi Asociaţia Internaţională de Dezvoltare privind Fondul Fiduciar susţinut de mai mulţi finanţatori pentru sprijinirea Decadei de incluziune a romilor, semnat la Bucureşti la 17 noiembrie 2005.
La întocmirea raportului s-au avut în vedere avizele Consiliului Legislativ, Comisiei pentru drepturile omului, culte şi problemele minorităţilor naţionale şi Comisiei Juridice, de disciplină şi imunităţi.
Prezentul proiect de Lege are ca obiect de reglementare  ratificarea Acordului dintre Guvernul României şi Banca Internaţională pentru Reconstrucţie şi Dezvoltare cu privire la constituirea şi administrarea Fondului fiduciar susţinut de către mai mulţi finanţatori pentru sprijinirea Deceniului de incluziune a romilor. Acordul s-a concretizat sub forma unei scrisori semnată de reprezentanţii celor două părţi la Bucureşti la 17 noiembrie 2005. 

Deceniul este un angajament politic al statelor din Europa Centrală şi de Sud-Est (Bulgaria, Croaţia, Republica Cehă, Ungaria, Macedonia, România, Muntenegru, Serbia şi Muntenegru şi Slovacia), care are la bază incluziunea romilor la nivel european.

În vederea finanţării unor activităţi specifice Deceniului, va fi înfiinţat un Fond fiduciar.

Contribuţia Guvernului României la constituirea Fondului fiduciar, prevăzută în acord, va fi asigurată de la bugetul de stat, iar plata acesteia se aprobă prin hotărâre a Guvernului.

În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 22 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Potrivit prevederilor art. 75 din Constituţia României, republicată şi ale art. 92 alin. (8) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată .
In urma dezbaterii proiectului de Lege pentru ratificarea Acordului de Administraţie a Fondului Fiduciar dintre Guvernul României, Banca Internaţională pentru Reconstrucţie şi Dezvoltare şi Asociaţia Internaţională de Dezvoltare privind Fondul Fiduciar susţinut de mai mulţi finanţatori pentru sprijinirea Decadei de incluziune a romilor, semnat la Bucureşti la 17 noiembrie 2005, în şedinţa din data de 14.03.2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


                      Expert parlamentar:
 
        Ene Giorgiana
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentelor propuse

	1
	Lege

pentru ratificarea Acordului  de Administrare a Fondului Fiduciar dintre  Guvernul României, Banca Internaţională pentru Reconstrucţie şi Dezvoltare şi Asociaţia Internaţională de Dezvoltare privind Fondul Fiduciar susţinut de mai mulţi finanţatori pentru sprijinirea Decadei de incluziune a romilor, semnat la Bucureşti la 17 noiembrie 2005
	Lege

pentru ratificarea Acordului  de administrare a Fondului fiduciar dintre  Guvernul României, Banca Internaţională pentru Reconstrucţie şi Dezvoltare şi Asociaţia Internaţională de Dezvoltare privind Fondul fiduciar susţinut de mai mulţi finanţatori pentru sprijinirea Deceniului de incluziune a romilor, semnat la Bucureşti la 17 noiembrie 2005
	tehnică legislativă

	2
	Art. 1 -  Se ratifică Acordul de Administrare a Fondului Fiduciar dintre Guvernul României, Banca Internaţională pentru Reconstrucţie şi Dezvoltare şi Asociaţia Internaţională de Dezvoltare privind Fondul Fiduciar susţinut de mai mulţi finanţatori pentru sprijinirea Decadei de incluziune a romilor, semnat la Bucureşti la 17 noiembrie 2005
	Art. 1 -  Se ratifică Acordul de administrare a Fondului fiduciar dintre Guvernul României, Banca Internaţională pentru Reconstrucţie şi Dezvoltare şi Asociaţia Internaţională de Dezvoltare privind Fondul fiduciar susţinut de mai mulţi finanţatori pentru sprijinirea Deceniului de incluziune a romilor, semnat la Bucureşti la 17 noiembrie 2005
	tehnică legislativă

	3
	Art.2 – Contribuţia Guvernului României la constituirea Fondului fiduciar, prevăzută în acord, se asigură de la bugetul de stat, iar plata acesteia se aprobă prin hotărâre a Guvernului.
	Art.2 – Contribuţia Guvernului României la constituirea Fondului fiduciar, prevăzută în Acord, se asigură de la bugetul de stat, iar plata acesteia se aprobă prin hotărâre a Guvernului.
	tehnică legislativă

